IIT Kanpur

IIT Kanpur (engl. Indian Institute of Technology Kanpur, suom. Intian teknillinen korkeakoulu Kanpurissä, lyhennys myös IITK) on Intian Uttar Pradeshin osavaltion Kanpurissa toimiva julkinen teknillinen korkeakoulu ja tutkimusyliopisto. Vuonna 1959 perustettu IIT Kanpur kuuluu ikäjärjestyksessä ensimmäisen viiden Intian teknillisen korkeakoulun (engl. Indian Institutes of Technology, IITs) ryhmään nykyään 23:sta tämän luokituksen saaneesta korkeakoulusta. Lukuvuonna 2024–2025 IIT Kanpurissa oli yli 9 550 opiskelijaa. Heistä alempaa korkeakoulututkintoa opiskeli runsas 5 000, ylempää yli 2 200 ja tohtoritutkintoa yli 2 300 opiskelijaa. Naisia alempaa korkeakoulututkintoa opiskelevista oli viidennes (&&&&&&&&&&&&&020.030000020,3 %). Oppilaitoksen mainetta akateemisesti ja työnantajien parissa korostava (painoarvo 45%) QS World University Rankings sijoitti IIT Kanpurin listansa kuudenneksi intialaiseksi yliopistoksi (2026), edellään neljä muuta IIT:ia ja Intian tiedeinstituutti. Intian kansallisessa korkeakoulujen paremmuusluokittelussa (NIRF) IIT Kanpur arvioitiin vuonna 2025 Intian viidenneksi parhaaksi korkeakouluksi. Tällöin sen edellä olivat IIT Madras, Intian tiedeinstituutti, IIT Bombay ja IIT Delhi. Verkkonäkyvyyttä korostava espanjalainen Webometrics-yliopistolistaus sijoitti IIT Kanpurin maailmanlistansa sijalle 522, Intian kahdeksanneksi korkeimman sijaluvun saaneena yliopistona (7/2025). Vuonna 2025 kiinalainen ARWU-yliopistoranking luokitteli IIT Kanpurin maailman kärkiyliopistojen listallaan sijaluokkaan 601–700. ARWU:n vertailussa IIT Kanpur oli Intian 3.–7. korkeatasoisin korkeakoulu yhdessä kolmen muun samalle tasolle arvioidun oppilaitoksen kanssa. Lähteet Aiheesta muualla Indian Institute of Technology Kanpur (kotisivusto) (englanniksi) (iitk.ac.in) Kuvia tai muita tiedostoja aiheesta IIT Kanpur Wikimedia Commonsissa